Nederlandse ampsbesoek in 1938 só onthou | Netwerk24
Deur Joubert Botha, Pretoria 25 Februarie 2021 05:05
In sy rubriek "Beelaerts van Blokland se spore in Suid-Afrika" het Fransjohan Pretorius die geskiedenis van 'n baie ou en waardige Nederlandse familie bespreek.
Veel later het ons met Jonkheer Beland van Blokland kennis gemaak, toe koningin Wilhelmina hom afgevaardig het om die groete van Nederland aan die Afrikaners oor te dra ten tyde van die hoeksteenlegging van die Voortrekkermonument op 16 Desember 1938.
Opwindend was dit toe ons hoor hy vlieg Pretoria toe. Hy kom toe in 'n mooi tweemotorige Lockheed Lodestar, met De Reiger op sy neus geverf (as ek reg onthou).
'n Mens kan aanneem hy het sy boodskap diplomaties en baie plegtig gebring, in 'n opgerolde dokument in sierskrif, op perkament, in 'n sierlike kartonhouer.
Die vraag is, bestaan hierdie dokument nog?
Daardie goeie en mooi verhouding het nege maande later verstryk met die Tweede Wêreldoorlog, toe die Afrikaners openlik die Duitsers se kant gekies het.